Gwisket gant krochen loened, gant ur varv hir, un dremm teñval ha blev gouez dezhañ, alies e vez gantañ ur skourjez pe un tamm branken (?). Gourdrouz a ra ar vugale bet disentus pe ar re a zinach dibunañ chwek o fedennoù, spontañ a ra anezho o lakaat da grediñ o chaso gantañ en ur seurt panerad war e gein. Alies e vez liammet anezhañ gant an trouz kreñv, gant ar skourjez o strakal, pe chadennoù o wigoural, e-touez e vitrakoù. Gant e votoù-koad ledan e skrab trouzus al leur en ur vont war-raok.